गुबुन फारसेथिं खौरांगिरिनि सिगाङाव प्रमद बर’ बिथांआ बुंबावोदि बि.पि.एफ. दोलोनि आफादगिरि हाग्रामा महिलारीया बड’लेण्ड ओनसोलनि बयनिख्रुइबो देरसिन बेपारि। बिसाइख’थि फोसावदिंनाय मेल फोराव हाग्रामा महिलारीआ प्रमद बर’नि सम्पतिया रङिया, गुवाहाटी, दिल्ली आरो कलकातायाव गोबां दंङ होननानै अजद दैखांनायनि सायाव बि.टि.आर.नि गाहाइ मावफुं सोद्रोमा प्रमद बर’आ रोखा खेंफोरथि होयोदि आंनि धोन सम्पतिनि सायाव हाग्रामा महिलारीआ रोखा फोरमान होनो हायोब्ला बिसाइख’थि फोसावदिंनायखौ नागारनानै आरो आं जोबथेसालियाव थांगोन होनना।